Hier het ek ook die langste goedere trein nog ooit in my lewe gesien. Ek het getel tot by 40 – vorentoe en agtertoe was daar nog. Ek sal seker nie oordryf as ek se dat die lokomotief maklik 200 trokke sleep nie. Jy staan maklik 15 minute en wag by die oorgang voor die trein verby is.
Opgewonde vertel hy ons dat hy as jong man Ethiopië verlaat het en via Kenia na Suid-Afrika toe wou kom om daar ‘n nuwe begin te maak. Wel, ek skat dat hy al ‘n man van ongeveer 60 moet wees, wat beteken dat dit in die apartheidsjare was. Die Here het egter ander planne met hom gehad en hy land toe op in Amerika. Hy getuig teenoor my dat die Here sy Alfa en Omega is, die rede waarom hy bestaan. Sy Here en sy Meester.
“Kazul, die Here het geweet hoekom hy jou Amerika toe gestuur het. As jy in Suid-Afrika beland het, sou jy vandag dalk nie meer geleef het nie of sou jy in die agterstrate van Soweto opgeëindig het – ‘n non-entity. Jy is baie beter af, waar jy vandag is.”